ai4bharat/Pralekha huggingface dataset:
નાગરિક ઉડ્ડયન મંત્રાલય
ફેશિયલ રેકગ્નિશન સિસ્ટમ  તબક્કાવાર અમલમાં મુકવામાં આવશે
કોલકાતા, વારાણસી, પુણે, વિજયવાડા, બેંગલુરુ, દિલ્હી અને હૈદરાબાદમાં માર્ચ 2023 સુધીમાં FRS હશે
ફેશિયલ રેકગ્નિશન સિસ્ટમ એ પેસેન્જરોને એરપોર્ટ પર સીમલેસ અને મુશ્કેલીમુક્ત અનુભવ પ્રદાન કરવા માટે સરકારની ડિજિ યાત્રા પહેલનો એક ભાગ છે. તેનો તબક્કાવાર અમલ કરવાનો છે. માર્ચ 2023 સુધીમાં કોલકાતા, વારાણસી, પુણે, વિજયવાડા, બેંગ્લોર, દિલ્હી અને હૈદરાબાદ એરપોર્ટ પર પ્રથમ તબક્કાનું આયોજન કરવામાં આવ્યું છે. આ એરપોર્ટ્સ પર 'ટ્રાવેલ ડે' માટે નોંધણી સાથે ડિજિ યાત્રા બાયોમેટ્રિક બોર્ડિંગ સિસ્ટમનું પ્રારંભિક પરીક્ષણ પૂર્ણ થઈ ગયું છે.
સુરક્ષાની જરૂરિયાત ગતિશીલ પ્રકૃતિની છે. બ્યુરો ઓફ સિવિલ એવિએશન સિક્યોરિટી , દેશમાં નાગરિક ઉડ્ડયન સુરક્ષા માટેની નિયમનકારી સંસ્થા, અન્ય સંબંધિત એજન્સીઓ અને હિતધારકો સાથે પરામર્શ કરીને, એરપોર્ટ પર સમયાંતરે સુરક્ષા વ્યવસ્થાઓની સમીક્ષા કરે છે અને જરૂરિયાત મુજબ તેને અપગ્રેડ કરે છે.
આ માહિતી નાગરિક ઉડ્ડયન મંત્રાલયના રાજ્ય મંત્રી જન.  વી.કે. સિંહે  આજે રાજ્યસભામાં એક પ્રશ્નના લેખિત જવાબમાં આપી હતી.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 165
પ્રધાનમંત્રીનું કાર્યાલય
પ્રધાનમંત્રીએ CSIRના કર્મચારીઓને સીએસઆઈઆરના સ્થાપના દિન નિમિત્તે શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ વૈજ્ઞાનિક અને ઔદ્યોગિક સંશોધન પરિષદ ના કર્મચારીઓને તેના સ્થાપના દિવસ નિમિત્તે શુભેચ્છા પાઠવી છે.
એક ટ્વિટમાં પ્રધાનમંત્રીએ કહ્યું કે, "સીએસઆઈઆર સાથે સંકળાયેલા તમામ લોકોને તેના સ્થાપના દિવસ નિમિત્તે શુભેચ્છાઓ. સીએસઆઇઆર ભારતમાં વૈજ્ઞાનિક સંશોધન અને નવીનતાને આગળ વધારવામાં મોખરે છે. તેઓ કોવિડ -19 સામે લડવામાં પણ મહત્ત્વની ભૂમિકા નિભાવી રહ્યા છે. ભાવિ પ્રયાસો માટે સીએસઆઇઆરને શુભેચ્છાઓ."
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ આગામી એરપોર્ટ માટે મધ્યપ્રદેશના રીવાના લોકોને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ આગામી એરપોર્ટ માટે મધ્યપ્રદેશના રીવા જિલ્લાના લોકોને અભિનંદન પાઠવ્યા છે. શ્રી મોદીએ કહ્યું કે આ એરપોર્ટના નિર્માણથી રીવા અને તેની આસપાસના વિસ્તારોના લોકોનું જીવન સરળ બનશે.
રીવાના સંસદસભ્ય જનાર્દન મિશ્રાના ટ્વીટના જવાબમાં પ્રધાનમંત્રીએ ટ્વીટ કર્યું;
"અભિનંદન. આ એરપોર્ટના નિર્માણથી રીવા અને આસપાસના વિસ્તારોના લોકોનું જીવન સરળ બનશે અને તેઓ વિકાસની ઝડપી ગતિ સાથે જોડાયેલા રહેશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
ભારત-મધ્ય એશિયા વર્ચ્યુઅલ સમિટ
પ્રધાનમંત્રી શ્રી નરેન્દ્ર મોદીએ 27 જાન્યુઆરી, 2022ના રોજ વર્ચ્યુઅલ સ્વરૂપે પ્રથમ ભારત-મધ્ય એશિયન શિખર સંમેલનની યજમાની કરી, જેમાં કઝાકિસ્તાન, કિર્ગિસ્તાન, તાઝિકિસ્તાન, તુર્કમેનિસ્તાન અને ઉઝબેકિસ્તાનના રાષ્ટ્રપતિઓએ ભાગ લીધો. આ પ્રથમ ભારત-મધ્ય એશિયન શિખર સંમેલન ભારત-મધ્ય એશિયન દેશો વચ્ચે રાજદ્વારી સંબંધોની સ્થાપનાની 30મી વર્ષગાંઠને અનુલક્ષીને યોજાયું છે.
શિખર સંમેલન દરમિયાન, પ્રધાનમંત્રી શ્રી મોદી અને મધ્ય એશિયન નેતાઓએ ભારત-મધ્ય એશિયન સંબંધઓને નવી ઊંચાઈઓ પર લઈ જવા માટે આગામી કદમો પર ચર્ચા કરી. એક ઐતિહાસિક નિર્ણયમાં, નેતાઓએ દર 2 વર્ષમાં તેને આયોજિત કરવાનો નિર્ણય કરીને શિખર સંમેલન તંત્રને સંસ્થાગત બનાવવા અંગે સહમતિ વ્યક્ત કરી. તેઓ શિખર સંમેલનની બેઠકો માટે આધાર તૈયાર કરવા માટે વિદેશ મંત્રીઓ, વ્યાપાર મંત્રીઓ, સંસ્કૃતિ મંત્રીઓ અને સુરક્ષા પરિષદના સચિવોની નિયમિત બેઠકો પર પણ સહમત થયા. નવા તંત્રનું સમર્થન કરવા માટે નવી દિલ્હીમાં એક ભારત-મધ્ય એશિયન સચિવાલય સ્થાપિત કરવામાં આવશે.
નેતાઓએ વ્યાપાર અને સંપર્ક, વિકાસ, સહયોગ, સંરક્ષણ અને સુરક્ષા જેવા ક્ષેત્રોમાં અને ખાસ કરીને સાંસ્કૃતિક અને લોકોથી લોકોના વચ્ચે સંપર્કના ક્ષેત્રોમાં આગળ સહયોગ માટે દૂરગામી પ્રસ્તાવો પર ચર્ચા કરી. તેમાં ઊર્જા અને સંયોજકતા પર એક ગોળમેજી બેઠક, અફઘાનિસ્તાન અને ચાબહાર બંદરના ઉપયોગ પર વરિષ્ઠ અધિકૃત સ્તર પર સંયુક્ત કાર્યસમૂહ, મધ્ય એશિયન દેશોમાં બૌદ્ધ પ્રદર્શનો અને ભારત-મધ્ય એશિયા સામાન્ય શબ્દોનો શબ્દકોષ, સંયુક્ત આતંકવાદ વિરોધી અભ્યાસ, મધ્ય એશિયન દેશો પાસેથી ભારતમાં વાર્ષિક 100 સભ્યોના યુવા પ્રતિનિધિમંડળની સફર અને મધ્ય એશિયન રાજદ્વારીઓ માટે ખાસ અભ્યાસક્રમ જેવા મુદ્દા સામેલ હતા.
પ્રધાનમંત્રી શ્રી મોદીએ મધ્ય એશિયન નેતાઓની સાથે અફઘાનિસ્તાનમાં ઉભરતી સ્થિતિ પર પણ ચર્ચા કરી. નેતાઓએ સાચા અર્થમાં પ્રતિનિધિ અને સમાવેશી સરકારની સાથે શાંતિપૂર્ણ, સુરક્ષિત અને સ્થિર અફઘાનિસ્તાન માટે પોતાના મજબૂત સમર્થનનો પુનરોચ્ચાર કર્યો. પ્રધાનમંત્રીએ અફઘાન લોકોને માનવીય સહાયતા પ્રદાન કરવા માટે ભારતની સતત પ્રતિબદ્ધતા વિશે જાણકારી આપી.
નેતાઓ દ્વારા એક વ્યાપક સંયુક્ત ઘોષણાને અપનાવાઈ જે એક સ્થાયી અને વ્યાપક ભારત-મધ્ય એશિયા ભાગીદારી માટે તેમના સામાન્ય દ્રષ્ટિકોણની ગણતરી કરે છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964
(
PIB Headquarters
કોવિડ-19 અંગે PIBનું દૈનિક બુલેટિન
- ભારતમાં રાષ્ટ્રવ્યાપી રસીકરણ કવાયતમાં વિસ્તરણ સાથે કુલ રસીકરણ કવરેજનો આંકડો વધીને 16.73 કરોડથી આગળ નીકળી ગયો
- રસીકરણ કવાયતના તબક્કા-3માં 18 થી 44 વર્ષના વયજૂથમાં 14.8 લાખથી વધારે લાભાર્થીઓને રસીન ડોઝ આપવામાં આવ્યો
- ડો. હર્ષવર્ધને કોવિડ-19 પર મંત્રીઓના સમૂહની 25મી બેઠકની અધ્યક્ષતા કરી
- આઈસોલેશન યુનિટ તરીકે 7 રાજ્યોના 17 સ્થળોએ કોવિડ કેર કોચ કાર્યરત
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION AND BROADCASTING
GOVERNMENT OF INDIA
વૈશ્વિક સમુદાય તરફથી પ્રાપ્ત થઇ રહેલી સહાય કેન્દ્ર સરકારની અસરકારક અને ત્વરિત ફાળવણી અને ડિલિવરી દ્વારા રાજ્યો/કેન્દ્રશાસિત પ્રદેશોમાં તેમની માળખાકીય સુવિધાઓમાં પૂરક મદદરૂપે સારવાર સંભાળ સંસ્થાઓ સુધી પહોંચી રહી છે
વધુ વિગત માટે:https://pib.gov.in/PressReleasePage.aspx?PRID=1716991
ડો. હર્ષવર્ધને કોવિડ-19 પર મંત્રીઓના સમૂહની 25મી બેઠકની અધ્યક્ષતા કરી
વધુ વિગત માટે: https://pib.gov.in/PressReleasePage.aspx?PRID=1717014
ડીસીજીઆઈએ ડીઆરડીઓ દ્વારા વિકસિત કોવિડની દવાના ઈમર્જન્સી ઉપયોગને લીલી ઝંડી આપી
વધુ વિગત માટે: https://pib.gov.in/PressReleasePage.aspx?PRID=1717007
કોવિડ આરોગ્ય સુવિધામાં દાખલ થવા માટે કોવિડ-19 વાયરસનો પોઝિટિવ ટેસ્ટ હોવો હવે અનિવાર્ય નહીં
વધુ વિગત માટે: https://pib.gov.in/PressReleasePage.aspx?PRID=1717009
ભારત સરકારે આજદિન સુધીમાં રાજ્યો/કેન્દ્રશાસિત પ્રદેશોને રસીના 17.49 કરોડ કરતાં વધારે ડોઝ વિનામૂલ્યે આપ્યા
વધુ વિગત માટે:https://pib.gov.in/PressReleasePage.aspx?PRID=1716980
21 એપ્રિલથી 16 મે, 2021 સુધી રેમડેસિવીરની કંપની અનુસાર સપ્લાઈ યોજના
વધુ વિગત માટે: https://pib.gov.in/PressReleasePage.aspx?PRID=1716977
આઈસોલેશન યુનિટ તરીકે 7 રાજ્યોના 17 સ્થળોએ કોવિડ કેર કોચ કાર્યરત
વધુ વિગત માટે: https://pib.gov.in/PressReleasePage.aspx?PRID=1717021
એનએચપીસીએ વ્યાપક સ્તરે કોવિડ રસીકરણ અભિયાન ચલાવ્યું
વધુ વિગત માટે: https://pib.gov.in/PressReleasePage.aspx?PRID=1716967
કોવિડ-19 મહામારી વિરુદ્ધની લડાઈમાં એનટીપીસીના છત્તીસગઢ અને મધ્યપ્રદેશના સ્ટેશનો આગળ આવ્યા
વધુ વિગત માટે: https://pib.gov.in/PressReleasePage.aspx?PRID=1717012
IMPORTANT TWEET
PIB FACT CHECK
SD/GP/JD
(Visitor Counter : 175
પ્રધાનમંત્રીનું કાર્યાલય
દેશમાં કોવિડ19ની પરિસ્થિતિ સંબંધિત ઉકેલ માટે પ્રધાનમંત્રીએ ઉચ્ચસ્તરીય બેઠક યોજી
પ્રધાનમંત્રીએ મેડિકલ માળખાની ઉપલબ્ધતા અંગે સમીક્ષા કરી
ત્રણ સશક્ત ગ્રૂપે પ્રધાનમંત્રી સમક્ષ પ્રેઝન્ટેશન રજૂ કર્યું
આરોગ્ય માળખાને ઝડપથી મજબૂત કરવા પ્રધાનમંત્રીએ અધિકારીઓને આદેશ આપ્યા
પ્રધાનમંત્રી શ્રી નરેન્દ્ર મોદીએ દેશમાં પ્રવર્તી રહેલી કોવિડ19 સંબંધિત સમસ્યાના ઉકેલ અને સમીક્ષા માટે અધિકારીઓ સાથે એક મંત્રણા હાથ ધરી હતી. તેમણે ઓક્સિજનની ઉપલબ્ધતા, મેડિસીન અને આરોગ્યના માળખાને લગતી પરિસ્થિતિને લઈને આ બેઠકમાં સમીક્ષા કરી હતી.
આ અંગે કામગીરી બજાવી રહેલા એક ઉચ્ચકક્ષાના જૂથના અધિકારીઓએ ઓક્સિજન ઉપલબ્ધ કરાવવા માટે હાથ ધરાયેલા પ્રયાસો અંગે પ્રધાનમંત્રી શ્રી મોદીને માહિતગાર કર્યા હતા તેમણે રાજ્યોને ઓક્સિજનની ફાળવણીમાં આવેલા વેગ અંગે પ્રધાનમંત્રીને માહિતગાર કર્યા હતા. એવી પણ ચર્ચા થઈ હતી કે દેશમા એલએમઓના ઉત્પાદનમાં ઓગસ્ટ 2020ના 5700 MT/પ્રતિદિનથી વધારો કરાવીને 25મી એપ્રિલ 2021 સુધીમાં 8922 MT/પ્રતિદિન કરાયો હોવાનું જાણ કરી હતી. એપ્રિલ 2021ના અંત સુધીમાં એલએમઓના સ્થાનિક ઉત્પાદનને 9250 MT પ્રતિદિન સુધી લઈ જવાની અપેક્ષા છે.
પ્રધાનમંત્રીએ રાજ્ય સરકારો સાથે મળીને વહેલી તકે પીએસએ ઓક્સિજન પ્લાન્ટ શરૂ કરવા અંગે અધિકારીઓને સૂચના આપી હતી. અધિકારીઓએ પ્રધાનમંત્રીને માહિતી આપી હતી કે તેઓ પણ પીએસએ ઓક્સિજન પ્લાન્ટ સ્થાપવા માટે રાજ્ય સરકારોને પ્રોત્સાહિત કરી રહ્યા છે.
ઓક્સિજનના પરિવહન માટેના ટેન્કર્સ માટે આઇએએફ હેઠળની સ્થાનિક અને ઇન્ટરનેશનલ સોર્ટીઝ ઉપરાંત ઓક્સિજન એક્સપ્રેસ રેલવેની કામગીરી અંગે પણ પ્રધાનમંત્રીને માહિતગાર કરવામાં આવ્યા હતા.
મેડિકલ માળખા અને કોવિડ મેનેજમેન્ટની કામગીરી કરતાં અધિકારીઓના આ જૂથે હોસ્પિટલમાં બેડ અને આઇસીયુની વ્યવસ્થા માટે હાથ ધરાયેલા પ્રયાસો અંગે પણ પ્રધાનમંત્રીને વાકેફ કરાયા હતા. તેમણે પ્રધાનમંત્રીને એવી પણ માહિતી આપી હતી કે ટ્રાન્સમિશનની ચેઇન તોડવા માટેના પ્રયાસો પણ થઈ રહ્યા છે.
પ્રધાનમંત્રીએ કોવિડ મેનેજમેન્ટની જરૂરિયાતો માટે ચોક્કસ માર્ગદર્શન અને વ્યૂહરચનાની ખાતરી કરાવવા તથા તેના અમલીકરણ માટે રાજ્યોની સંબંધિત એજન્સીઓએ ખાતરી આપવા પર ભાર મૂક્યો હતો.
કમ્યુનિકેશન પર કામ કરી રહેલા સશક્ત જૂથે કોવિડ19 પ્રત્યે પ્રજામાં જાગૃતિ લાવવા માટે તેઓ દ્વારા હાથ ધરાયેલા પ્રયાસો અંગે પ્રધાનમંત્રીને માહિતગાર કર્યા હતા.
આ બેઠકમાં કેબિનેટ સચિવ, આરોગ્ય સચિવ, આરટી એન્ડ એચના સચિવ, માહિતી પ્રસારણ સચિવ, ફાર્માસ્યુટિકલ્સ સચિવ, નીતિ આયોગના સદસ્ય, આઇસીએમઆરના ડાયરેક્ટર જનરલ, બાયોટેકનોલોજીના સચિવ અને અન્ય વરિષ્ઠ અધિકારીઓ ઉપસ્થિત રહ્યા હતા.
SD/GP/JD
(
નાણા મંત્રાલય
નાણાકીય વર્ષ 2021-22થી 13 સેક્ટરમાં પી.એલ.આઈ. યોજનાઓ માટે આગામી પાંચ વર્ષ માટે રૂ. 1.97 લાખ કરોડના નાણાકીય ખર્ચ માટેની પ્રતિબદ્ધતા
3 વર્ષમાં 7 નવા ટેક્સટાઇલ પાર્ક શરૂ કરાશે
કેન્દ્રીય નાણાં અને કોર્પોરેટ બાબતોના મંત્રી શ્રીમતી નિર્મલા સીતારમણે આજે સંસદમાં કેન્દ્રીય બજેટ રજૂ કરતાં કહ્યું કે સરકાર મુખ્ય ક્ષેત્રોના વિસ્તરણ માટે, વૈશ્વિક સ્તરે અગ્રણી ઉદ્યમીઓને તૈયાર કરવા તથા તેમના પોષણ માટે તેમજ યુવાનોને રોજગાર પૂરા પાડવા માટે નાણાકીય વર્ષ 2021-22થી આગામી 5 વર્ષમાં લગભગ 1.97 લાખ કરોડ રૂપિયા ખર્ચ કરવા પ્રતિબદ્ધ છે.
શ્રીમતી સીતારમણે કહ્યું કે ભારતની વિનિર્માણ કંપનીઓ માટે વૈશ્વિક સપ્લાય ચેઇનનો અભિન્ન ભાગ બનવાની, મહત્વપૂર્ણ કાર્યક્ષમતા અને અત્યાધુનિક તકનીક મેળવવાની જરૂર છે જેથી તે 5 ટ્રિલિયન અમેરિકી ડોલરવાળું અર્થતંત્ર બની શકે. આ માટે, આપણા વિનિર્માણ ક્ષેત્રનો વિકાસ દર ડબલ અંકોમાં ટકાવી રાખવો પડશે. તેમણે કહ્યું કે ઉપરોક્ત સિદ્ધિ સુધી પહોંચવા તથા એક આત્મનિર્ભર ભારત માટે વિનિર્માણ ક્ષેત્રની અગ્રણી કંપનીઓ તૈયાર કરવાના હેતુથી 13 સેક્ટર માટે ઉત્પાદન આધારિત પ્રોત્સાહનો  યોજનાઓની જાહેરાત કરવામાં આવી છે.
આગામી 3 વર્ષમાં 7 નવા ટેક્સટાઇલ પાર્ક શરૂ કરવામાં આવશે.
નાણાં મંત્રીએ કાપડ ઉદ્યોગને વૈશ્વિક સ્તરે સ્પર્ધાત્મક બનાવવા, વધુ રોકાણ આકર્ષવા અને રોજગાર પેદા કરવા પર ભાર મૂકવા માટે માસ ઈન્વેસ્ટમેન્ટ ટેક્ષટાઇલ પાર્ક  નામની યોજનાની દરખાસ્ત કરી હતી. શ્રીમતી સીતારમણે કહ્યું કે આનાથી નિકાસના ક્ષેત્રે વૈશ્વિક સ્તર પર અગ્રણી કંપનીઓ વિકસિત કરવાના ઉદ્દેશ સાથે આરામદાયક સુવિધાઓથી સજ્જ વૈશ્વિક કક્ષાના માળખાનું નિર્માણ થશે. નાણાં મંત્રીએ કહ્યું કે, આગામી 3 વર્ષમાં 7 ટેક્ષટાઇલ પાર્ક બનાવવામાં આવશે.
SD/GP/BT
(Visitor Counter : 240
રસાયણ અને ખાતર મંત્રાલય
આરોગ્ય અને પરિવાર કલ્યાણ મંત્રાલયે 11 ફેબ્રુઆરી, 2020નાં રોજ જાહેર કરેલી અધિસૂચના મુજબ, તબીબી સાધનસામગ્રીઓનું નિયમન 1 એપ્રિલ, 2020થી દવાઓ  આદેશ, 2013 હેઠળની દવાઓ તરીકે થશે
સરકાર 24 પ્રકારના તબીબી ઉપકરણોનું નિયમન કરી રહી છે, જેને દવા અને કોસ્મેટિક્સ ધારા, 1940 અને દવા અને કોસ્મેટિક્સ નિયમો, 1945 હેઠળ દવાઓ તરીકે અધિસૂચિત કરવામાં આવે છે/એનું નિયમન કરવામાં આવે છે. એમાંથી 4 તબીબી સાધનસામગ્રી એટલે કે  કાર્ડિયાક સ્ટેન્ટ્સ  ડ્રગ ઇલ્યુટિંગ સ્ટેન્ટ  કોન્ડોમ અને  ઇન્ટ્રા યુટેરિન ડિવાઇઝ ને તબીબી ઉપકરણો તરીકે સામેલ કરવામાં આવ્યાં છે, જે માટે ટોચમર્યાદા નક્કી કરવામાં આવી છે. આ 4 તબીબી સાધનસામગ્રી કિંમત નિયંત્રણ હેઠળ છે. દવા તરીકે અધિસૂચિત થયેલી/નિયમન થતી અને બિનઅનુસૂચિત તબીબી સાધનસામગ્રી તરીકે જળવાઈ રહેલી એનપીપીએ પર અત્યારે ડીપીસીઓ, 2013 હેઠળ મહત્તમ રિટેલ કિંમત  તરીકે નજર રાખવામાં આવે છે, જેથી કોઈ પણ ઉત્પાદક/આયાતકાર અગાઉના 12 મહિનામાં એની કિંમતમાં 10 ટકા વધારે વધારો ન કરી શકે.
2. 11 ફેબ્રુઆરી, 2020ની તારીખના નોટિફિકેશન નંબર એસઓ 648ના સંબંધમાં 31 માર્ચ, 2020ની તારીખની અધિસૂચનામાં જણાવવામાં આવ્યું હતું કે, તમામ તબીબી ઉપકરણોનું સંચાલન દવા  આદેશ, 2013 ની જોગવાઈ હેઠળ થશે, જે 1 એપ્રિલ, 2020થી લાગુ થશે.
3. એટલે 1 એપ્રિલ, 2020થી તમામ તબીબી ઉપકરણોનું નિયમન સરકાર દવાઓ તરીકે કરશે, જેથી ગુણવત્તાનું નિયંત્રણ કરી શકાય અને કિંમતને નિયંત્રણમાં રાખી શકાય. પરિણામે તમામ તબીબી ઉપકરણોનું મહત્તમ રિટેલ કિંમત  પર સરકાર ડીપીસીઓ, 2013ના ફકરા 20ની જોગવાઈ હેઠળ કરશે, જેથી ઉત્પાદકો/આયાતકારો કોઈ પણ દવાની કિંમતમાં અગાઉનાં 12 મહિના દરમિયાન એમઆરપીના 10 ટકાથી વધારે વધારો ન કરી શકે અને જેની કિંમતમાં 10 ટકાથી વધારે વધારો થયો હશે ત્યાં આગામી 12 મહિના માટે એની કિંમત ઘટાડીને 10 એમઆરપીનાં મહત્તમ 10 ટકાના વધારા સુધી ઘટાડાવામાં આવશે.
ઉપરાંત ડીપીસીઓ, 2013ના ફકરા 20ને આવશ્યક ચીજવસ્તુઓના ધારા, 1955 સાથે વાંચતા ઉત્પાદકો/આયાતકારોને દંડ સ્વરૂપે કિંમતમાં વધારાની તારીખથી વધારે કિંમતને વ્યાજની રકમ સાથે ચૂકવવી પડશે.
નેશનલ ફાર્માસ્યુટિકલ પ્રાઇસિંગ ઓથોરિટી, ફાર્માસ્યુટિકલ્સ વિભાગ,
રસાયણ અને ખાતર મંત્રાલય, ભારત સરકાર
RP
પ્રધાનમંત્રીનું કાર્યાલય
રાષ્ટ્રીય બાળ પુરસ્કાર, 2020ના વિજેતાઓ સાથે પ્રધાનમંત્રીએ સંવાદ કર્યો
પ્રધાનમંત્રી શ્રી નરેન્દ્ર મોદીએ આજે રાષ્ટ્રીય બાળ પુરસ્કાર વિજેતાઓ સાથે સાથે સંવાદ કર્યો હતો. વિજેતા બાળકોને ભારતના રાષ્ટ્રપતિએ 22 જૂન, 2020ના રોજ આ પુરસ્કાર એનાયત કર્યા હતા. પુરસ્કૃત બાળકો પ્રજાસત્તાક દિવસની પરેડમાં પણ ભાગ લેશે.
આ 49 પુરસ્કૃત બાળકોમાં જમ્મુ અને કાશ્મીર, મણીપુર અને અરૂણાચલ પ્રદેશથી એક-એક સહિત ભારતના તમામ રાજ્યોના બાળકો સામેલ છે. આ બાળકો કલા અને સંસ્કૃતિ, નવીનતા, કેળવણી, સમાજ સેવા, રમત-ગમત અને સાહસિકતા વગેરે જેવા ક્ષેત્રે વિજેતા બન્યા છે. ભારત સરકાર બાળકોને રાષ્ટ્ર નિર્માણમાં સૌથી મહત્વપૂર્ણ સહયોગી પૈકીના એક માને છે. તે દિશામાં સરકાર આપણા બાળકોએ નવીનતા, કેળવણી ક્ષેત્રે સિદ્ધિ, સમાજસેવા, કલા અને સંસ્કૃતિ, રમત-ગમત અને સાહસિકતાના ક્ષેત્રે પ્રાપ્ત કરેલી અપૂર્વ સિદ્ધિઓને બિરદાવવા માટે દર વર્ષે આ પુરસ્કાર અર્પણ કરે છે.
વિભિન્ન ક્ષેત્રે બાળકોએ પ્રાપ્ત કરેલી અદ્વિતીય સિદ્ધિઓની પ્રસંશા કરતા, પ્રધાનમંત્રીએ તેમના દ્વારા આટલી નાની વયે કરવામાં આવેલા કાર્યને અદભૂત ગણાવ્યું હતું. તેમણે કહ્યું હતું કે, "તમે સૌ જે રીતે સમાજ અને રાષ્ટ્ર પ્રત્યે તમારી ફરજ બજાવી રહ્યા છો તે જોઇને મને ગર્વ થઇ રહ્યો છે, તે મને વધારાની ઊર્જા પ્રદાન કરે છે અને જ્યારે હું આપણા યુવાન કોમરેડ્સની સિદ્ધિઓ અને સાહસિકતા વિશે સાંભળું છું ત્યારે તે વાતો મને વધારે મહેનત કરવા માટે પ્રેરણા પ્રદાન કરે છે.”
પ્રધાનમંત્રીએ પુરસ્કૃત બાળકોને પાયાની વાસ્તવિકતાઓ સાથે મજબૂત રીતે જોડાયેલા રહીને સખત મહેનત કરવા માટે કહ્યુ હતું. તેમણે ઉમેર્યું હતું કે, "આ સન્માન જીવનમાં વધુ પ્રાપ્ત કરવા માટેની શરૂઆત હોવી જોઇએ અને તમારે આ સમજવું જોઇએ કે આ કોઇ અંત નથી અને આવા પુરસ્કારો તમારા સાથીઓ અને અન્ય બાળકોને પણ સિદ્ધિ પ્રાપ્ત કરવા માટે પ્રેરણા આપશે.”
DS/RP
(
રેલવે મંત્રાલય
ટ્રેનમાં મુસાફરી કરતા બાળકો માટે ટિકિટ બુકિંગ સંબંધિત નિયમમાં કોઈ ફેરફાર કરવામાં આવ્યો નથી
મુસાફરો માટે 5 વર્ષથી નીચેના બાળકો માટે ટિકિટ ખરીદવી અને બર્થ બુક કરવી તે વૈકલ્પિક છે
5 વર્ષથી ઓછી ઉંમરના બાળકો માટે મફત મુસાફરીની મંજૂરી છે, જો કોઈ બર્થ બુક કરાવી નથી
તાજેતરમાં કેટલાક મીડિયા અહેવાલો આવ્યા છે જેમાં દાવો કરવામાં આવ્યો છે કે ભારતીય રેલ્વેએ ટ્રેનમાં મુસાફરી કરતા બાળકો માટે ટિકિટ બુકિંગના સંદર્ભમાં નિયમમાં ફેરફાર કર્યો છે. આ અહેવાલોમાં દાવો કરવામાં આવ્યો છે કે હવે એકથી ચાર વર્ષ સુધીના બાળકોને ટ્રેનમાં મુસાફરી કરવા માટે ટિકિટ લેવી પડશે.
આ સમાચાર અને મીડિયા અહેવાલો ભ્રામક છે. જણાવવામાં આવે છે કે ભારતીય રેલ્વેએ ટ્રેનમાં મુસાફરી કરતા બાળકો માટે ટિકિટ બુકિંગના સંદર્ભમાં કોઈ ફેરફાર કર્યા નથી. મુસાફરોની માંગ પર, તેમને ટિકિટ ખરીદવાનો વિકલ્પ આપવામાં આવ્યો છે અને જો તેઓ ઇચ્છે તો તેમના 5 વર્ષથી ઓછી વયના બાળક માટે બર્થ બુક કરાવી શકે છે. અને જો તેઓને અલગ બર્થ ન જોઈતી હોય, તો તે ફ્રી છે, જેમ કે તે પહેલા હતી.
રેલ્વે મંત્રાલયના 06.03.2020 ના એક પરિપત્ર જણાવે છે કે પાંચ વર્ષથી ઓછી ઉંમરના બાળકોને મફત લઈ જવામાં આવશે. જો કે, અલગ બર્થ અથવા સીટ  આપવામાં આવશે નહીં. તેથી કોઈ પણ ટિકિટ ખરીદવાની જરૂર નથી, જો કે અલગ બર્થનો દાવો કરવામાં આવ્યો ન હોય. જો કે, જો 5 વર્ષથી ઓછી ઉંમરના બાળકો માટે સ્વૈચ્છિક ધોરણે બર્થ/સીટ માંગવામાં આવશે તો સંપૂર્ણ પુખ્ત ભાડું વસૂલવામાં આવશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
ઉપરાષ્ટ્રપતિ,પ્રધાનમંત્રી અને લોકસભા અધ્યક્ષ સંયુક્તપણે 15 સપ્ટેમ્બરના રોજ સંસદ ટીવી લોન્ચ કરશે
ભારતના ઉપરાષ્ટ્રપતિ અને રાજ્યસભા અધ્યક્ષ શ્રી વેંકૈયા નાયડુ, પ્રધાનમંત્રી શ્રી નરેન્દ્ર મોદી અને લોકસભા અધ્યક્ષ શ્રી ઓમ બિરલા 15 સપ્ટેમ્બર, 2021ના રોજ સાંજે 6 વાગ્યે પાર્લામેન્ટ હાઉસ એનેક્સીના મુખ્ય કમિટી રૂમમાં સંયુક્તપણે સંસદ ટીવી લોન્ચ કરશે. આ લોન્ચની તારીખ આંતરરાષ્ટ્રીય લોકશાહી દિવસને ધ્યાનમાં રાખીને નિશ્ચિત કરાઈ છે.
સંસદ ટીવી વિશેઃ
ફેબ્રુઆરી, 2021માં, લોકસભા ટીવી અને રાજ્યસભા ટીવીને એક કરી દેવાનો નિર્ણય લેવાયો હતો અને સંસદ ટીવીના સીઈઓની માર્ચ, 2021માં નિયુક્તિ થઈ હતી.
સંસદ ટીવીના કાર્યક્રમો પ્રારંભિક રીતે 4 કેટેગરીમાં - સંસદ અને લોકતાંત્રિક સંસ્થાઓની કામગીરી, શાસન અને યોજનાઓ/નીતિઓનું અમલીકરણ, ભારતનો ઈતિહાસ અને સંસ્કૃતિ તથા સમકાલીન મુદ્દા/હિતો/ચિંતાઓમાં રહેશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
ઇલેક્ટ્રોનિક્સ તથા સૂચના પ્રોદ્યોગિકી મંત્રી
MyGovએ 'વેક્સીન સેન્ચ્યુરી રૅપ સોંગ કોન્ટેસ્ટ' માટે વિજેતાની જાહેરાત કરી
મહામારીની શરૂઆત થઈ ત્યારથી, ભારતે પ્રચંડ સંસાધનો, રાજ્યો/કેન્દ્રશાસિત પ્રદેશોના અવિરત સમર્થન, આરોગ્ય સંભાળ કાર્યકરો, ફ્રન્ટ લાઇન વર્કર્સના અથાક પ્રયાસો અને સક્રિય ભાગીદારીના તમામ હિસ્સેદારો સહિત આ મુશ્કેલ અને ભયંકર કાર્ય હાથ ધરીને તેના નાગરિકોની સુરક્ષા માટે તેની પ્રતિબદ્ધતા દર્શાવી છે.
આમ, 21મી નવેમ્બર, 2021ના રોજ, ભારતે કોવિડ-19 રોગચાળા સામેની તેની લડાઈને મજબૂત કરીને 100 કરોડનો રસીકરણનો આંકડો હાંસલ કર્યો.
માનનીય પ્રધાનમંત્રીએ ટ્વિટ કર્યું હતું કે, “ભારતની સ્ક્રિપ્ટનો ઇતિહાસ. અમે ભારતીય વિજ્ઞાન, સાહસ અને 130 કરોડ ભારતીયોની સામૂહિક ભાવનાની જીતના સાક્ષી છીએ. 100 કરોડ રસીકરણને પાર કરવા બદલ ભારતને અભિનંદન. અમારા ડોકટરો, નર્સો અને આ સિદ્ધિ હાંસલ કરવા માટે કામ કરનારા તમામ લોકોનો આભાર. #VaccineCentury," તેની ઉજવણી કરવા માટે, MyGov- સરકારના નાગરિકો સાથેના જોડાણ પ્લેટફોર્મ દ્વારા નાગરિકો પાસેથી રૅપ ગીતો આમંત્રિત કર્યા હતા. જે એન્ટ્રીઓ આવી હતી તેમાં ગીતો અને સંગીતની સાથે સહભાગીઓએ રચનાને પોતાનો અવાજ આપ્યો હતો.
MyGov પ્લેટફોર્મ પર કુલ 368 એન્ટ્રીઓ મળી હતી. આ સ્પર્ધાના વિજેતા છે:
યુઝર આઈડી નામ
124815641 શ્રી વિનીત
શ્રી વિનીતને રૂ. 20,000/-નું રોકડ ઇનામ મળ્યું છે. RAP ગીતની YouTube લિંક https://www.youtube.com/watch?v=LY0y3KQwhoY છે.
ઉત્સાહી સહભાગિતાએ રોગચાળાને હરાવવા માટે ભારતની પ્રતિબદ્ધતા દર્શાવી હતી.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 130
પ્રધાનમંત્રીનું કાર્યાલય
યુનાઈટેડ સ્ટેટ્સ ઑફ અમેરિકાના રાષ્ટ્રપતિ સાથેની દ્વિપક્ષીય બેઠકમાં પ્રધાનમંત્રી શ્રી નરેન્દ્ર મોદીનું ઉદ્ઘાટન ભાષણ
શ્રીમાન. રાષ્ટ્રપ્રમુખ, તમને મળીને હંમેશા ખૂબ આનંદ થાય છે. આજે આપણે અન્ય સકારાત્મક અને ઉપયોગી ક્વાડ સમિટમાં પણ સાથે ભાગ લીધો હતો.
ભારત અને અમેરિકાની વ્યૂહાત્મક ભાગીદારી ખરેખર ટ્રસ્ટની ભાગીદારી છે.
આપણા સહિયારા મૂલ્યો અને સુરક્ષા સહિત ઘણા ક્ષેત્રોમાં અમારા સામાન્ય હિતોએ આ ટ્રસ્ટના બોન્ડને મજબૂત બનાવ્યા છે.
આપણા લોકો વચ્ચેના સંબંધો અને ગાઢ આર્થિક સંબંધો પણ અમારી ભાગીદારીને અનન્ય બનાવે છે.
આપણી વચ્ચેનો વેપાર અને રોકાણ પણ સતત વિસ્તરી રહ્યું છે, જો કે તે હજુ પણ આપણી ક્ષમતા કરતાં ઘણું ઓછું છે.
મને ખાતરી છે કે ભારત-યુએસએ રોકાણ પ્રોત્સાહન કરાર આપણી વચ્ચે રોકાણની દિશામાં નક્કર પ્રગતિ જોશે.
અમે ટેકનોલોજીના ક્ષેત્રમાં અમારો દ્વિપક્ષીય સહયોગ વધારી રહ્યા છીએ અને વૈશ્વિક મુદ્દાઓ પર પરસ્પર સંકલનને પણ મજબૂત બનાવી રહ્યા છીએ.
આપણે બંને ઈન્ડો-પેસિફિક ક્ષેત્ર વિશે સમાન દ્રષ્ટિકોણ શેર કરીએ છીએ અને માત્ર દ્વિપક્ષીય સ્તરે જ નહીં પરંતુ અન્ય સમાન વિચાર ધરાવતા દેશો સાથે પણ આપણા સહિયારા મૂલ્યો અને સામાન્ય હિતોનું રક્ષણ કરવા માટે કામ કરી રહ્યા છીએ.
ગઈકાલે જાહેર કરાયેલ ક્વાડ અને આઈપીઈએફ આના સક્રિય ઉદાહરણો છે. આજે આપણી ચર્ચા આ સકારાત્મક ગતિને વધુ વેગ આપશે.
મને વિશ્વાસ છે કે ભારત અને અમેરિકાની મિત્રતા વૈશ્વિક શાંતિ અને સ્થિરતા, પૃથ્વીની ટકાઉપણું અને માનવજાતની સુખાકારી માટે સારી શક્તિ બની રહેશે.
SD/GP/JD
(
પ્રધાનમંત્રીનું કાર્યાલય
પીએમએ ચેન્નાઈ, તમિલનાડુમાં ચેન્નાઈ એરપોર્ટના નવા સંકલિત ટર્મિનલ બિલ્ડિંગનું ઉદ્ઘાટન કર્યું
પ્રધાનમંત્રી શ્રી નરેન્દ્ર મોદીએ આજે તમિલનાડુના ચેન્નાઈમાં ચેન્નાઈ ઈન્ટરનેશનલ એરપોર્ટના નવા ઈન્ટિગ્રેટેડ ટર્મિનલ બિલ્ડિંગ નું ઉદ્ઘાટન કર્યું. તેમણે નવી સુવિધાનું વોક-થ્રુ પણ લીધું.
પ્રધાનમંત્રીએ ટ્વીટ કર્યું:
“ચેન્નાઈ એરપોર્ટનું નવું ટર્મિનલ આ મહાન શહેર અને સમગ્ર તમિલનાડુના લોકોને ખૂબ મદદ કરશે. ટર્મિનલ બિલ્ડિંગમાં તમિલનાડુની સમૃદ્ધ સંસ્કૃતિનો સ્વાદ પણ છે.”
રૂ. 1260 કરોડના ખર્ચે વિકસાવવામાં આવેલ આ નવા સંકલિત ટર્મિનલ બિલ્ડીંગના ઉમેરાથી એરપોર્ટની પેસેન્જર સેવા ક્ષમતા વાર્ષિક 23 મિલિયન પેસેન્જર્સ થી વધીને 30 MPPA થશે. નવું ટર્મિનલ સ્થાનિક તમિલ સંસ્કૃતિનું આકર્ષક પ્રતિબિંબ છે, જેમાં પરંપરાગત સુવિધાઓ જેમ કે કોલમ, સાડી, મંદિરો અને અન્ય ઘટકોનો સમાવેશ થાય છે જે કુદરતી વાતાવરણને પ્રકાશિત કરે છે.
પ્રધાનમંત્રીની સાથે આ પ્રસંગે તમિલનાડુના રાજ્યપાલ શ્રી આર એન રવિ, તમિલનાડુના મુખ્યમંત્રી શ્રી એમ કે સ્ટાલિન, કેન્દ્રીય નાગરિક ઉડ્ડયન મંત્રી શ્રી જ્યોતિરાદિત્ય સિંધિયા અને કેન્દ્રીય મત્સ્યોદ્યોગ, પશુપાલન અને ડેરી રાજ્ય મંત્રી હતા. અને માહિતી અને પ્રસારણ મંત્રાલય, શ્રી એલ મુરુગન ઉપસ્થિત રહ્યા હતા.
YP/GP/JD
(
મંત્રીમંડળ
કેબિનેટે લિથુઆનિયામાં ભારતીય મિશન ખોલવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે 2022માં લિથુઆનિયામાં એક નવું ભારતીય મિશન શરૂ કરવાની મંજૂરી આપી છે.
લિથુઆનિયામાં ભારતીય મિશનનું ઉદઘાટન ભારતના રાજદ્વારી પદચિહ્નને વિસ્તૃત કરવામાં, રાજકીય સંબંધો અને વ્યૂહાત્મક સહયોગને વધુ ગાઢ બનાવવામાં, દ્વિપક્ષીય વેપાર, રોકાણ અને આર્થિક જોડાણોના વિકાસને સક્ષમ કરવામાં, લોકોથી લોકો વચ્ચેના મજબૂત સંપર્કોને સરળ બનાવવા, બહુપક્ષીય મંચોમાં વધુ સતત રાજકીય પહોંચને મંજૂરી આપવા માટે મદદ કરશે. ભારતના વિદેશ નીતિના ઉદ્દેશ્યો માટે સમર્થન મેળવવામાં મદદ મળશે. લિથુઆનિયામાં ભારતીય મિશન ભારતીય સમુદાયને વધુ સારી રીતે મદદ કરશે અને તેમના હિતોનું રક્ષણ કરશે.
લિથુઆનિયામાં નવું ભારતીય મિશન ખોલવાનો નિર્ણય એ વૃદ્ધિ અને વિકાસની આપણી રાષ્ટ્રીય પ્રાથમિકતા અથવા ‘સબકા સાથ સબકા વિકાસ’ને અનુસરવા માટેનું એક આગળનું પગલું છે. ભારતની રાજદ્વારી ઉપસ્થિતિમાં વધારો, અન્ય બાબતોની સાથે, ભારતીય કંપનીઓ માટે બજારમાં પ્રવેશ પ્રદાન કરશે અને માલ અને સેવાઓની ભારતીય નિકાસને પ્રોત્સાહન આપશે. આત્મનિર્ભર ભારત અથવા ‘આત્મનિર્ભર ભારત’ના આપણા ધ્યેયને અનુરૂપ સ્થાનિક ઉત્પાદન અને રોજગાર વધારવામાં તેની સીધી અસર પડશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મહિલા અને બાળ વિકાસ મંત્રાલય
આવતીકાલથી 5મી પોષણ પખવાડાની ઉજવણીનો પ્રારંભ થશે
થીમ: "બધા માટે પોષણ: એક સાથે સ્વસ્થ ભારત તરફ "
પોષણ પખવાડાનું ફોકસ કુપોષણને સંબોધવા માટે મૂલ્યવાન સંપત્તિ તરીકે ‘શ્રી અન્ન’ - તમામ અનાજની માતાને લોકપ્રિય બનાવવાનું રહેશે
20મી માર્ચથી 3જી એપ્રિલ 2023 સુધી પોષણ પખવાડા દરમિયાન શ્રી અન્નના પ્રચાર અને લોકપ્રિયતા, સ્વસ્થ બાલક સ્પાર્ધાની ઉજવણી અને સક્ષમ આંગણવાડીઓને લોકપ્રિય બનાવવા પર ધ્યાન કેન્દ્રીત કરવા માટેની પ્રવૃત્તિઓ
મહિલા અને બાળ વિકાસ મંત્રાલય પોષણ પખવાડા દરમિયાન જન આંદોલન અને જન ભાગીદારી દ્વારા પોષણના મહત્વ વિશે જાગૃતિ લાવવા અને સ્વસ્થ આહારને પ્રોત્સાહન આપવાનો ઉદ્દેશ્ય ધરાવે છે
મહિલા અને બાળ વિકાસ મંત્રાલય 20મી માર્ચ 2022થી 3જી એપ્રિલ 2023 સુધી પાંચમા પોષણ પખવાડાની દેશભરમાં વિવિધ પ્રવૃત્તિઓ સાથે ઉજવણી કરશે. પખવાડાનો ધ્યેય જન આંદોલન અને જન ભાગીદારી દ્વારા પોષણના મહત્વ વિશે જાગૃતિ લાવવા અને સ્વસ્થ આહારની આદતોને પ્રોત્સાહન આપવાનો છે.
8મી માર્ચ 2018ના રોજ પ્રધાનમંત્રી શ્રી નરેન્દ્ર મોદી દ્વારા શરૂ કરવામાં આવેલ પોષણ અભિયાન, લોકોની ભાગીદારી સુનિશ્ચિત કરવામાં અને પોષણ પરના પ્રવચનને મોખરે લાવવામાં મહત્વપૂર્ણ ભૂમિકા ભજવી રહ્યું છે. પોષણ અભિયાન સાકલ્યવાદી રીતે પોષણના પરિણામોને સુધારવાના ઉદ્દેશ્ય સાથે શરૂ કરવામાં આવ્યું હતું. કુપોષણ-મુક્ત ભારતના ઇચ્છિત લક્ષ્યોને હાંસલ કરવા માટે વ્યક્તિગત અને સામુદાયિક સ્તરે વર્તણૂકમાં ફેરફાર એ એક મહત્વપૂર્ણ ઘટક છે.
દર વર્ષે, પોષણ પખવાડા માર્ચ મહિનામાં 15 દિવસ સુધી ઉજવવામાં આવે છે. તેવી જ રીતે, સપ્ટેમ્બર મહિનો સમગ્ર દેશમાં રાષ્ટ્રીય પોષણ માહ તરીકે ઉજવવામાં આવે છે. અત્યાર સુધી ઉજવવામાં આવેલ પોષણ માહ અને પખવાડામાં તમામ રાજ્યો/કેન્દ્રશાસિત પ્રદેશો, અગ્ર હરોળના કાર્યકર્તાઓ, કન્વર્જિંગ મંત્રાલયો તેમજ મોટા પાયે જનતાની વ્યાપક ભાગીદારી અને ઉત્સાહ જોવા મળ્યો છે. ગયા પોષણ પખવાડા 2022માં દેશભરમાં લગભગ 2.96 કરોડ પ્રવૃત્તિઓ યોજાઈ હતી
આ વર્ષના પોષણ પખવાડા 2023ની થીમ "બધા માટે પોષણ: એક સાથે સ્વસ્થ ભારત તરફ" છે. 2023ને બાજરીના આંતરરાષ્ટ્રીય વર્ષ તરીકે જાહેર કરવા સાથે, આ વર્ષે પોષણ પખવાડાનું ધ્યાન કુપોષણને સંબોધવા માટે મૂલ્યવાન સંપત્તિ તરીકે ‘શ્રી અન્ન’ - બધા અનાજની માતાને લોકપ્રિય બનાવવાનું રહેશે.
પોષણ પખવાડા દરમિયાનની પ્રવૃત્તિઓ અન્ય બાબતોની સાથે નીચેની મુખ્ય થીમ પર ધ્યાન કેન્દ્રીત કરશે:
1. બાજરી આધારિત ખોરાકને પૂરક પોષણ, ઘરની મુલાકાતો, આહાર પરામર્શ શિબિરો, વગેરે સાથે જોડવા માટેની ડ્રાઇવના સંગઠન દ્વારા પોષણ- સુખાકારી માટે શ્રી અન્ન/બાજરીને પ્રોત્સાહન અને લોકપ્રિય બનાવવું.
2. સ્વસ્થ બાલક સ્પાર્ધાની ઉજવણી: સારા પોષણ સારા સ્વાસ્થ્ય અને સુખાકારી માટે સ્પર્ધાની તંદુરસ્ત ભાવના પેદા કરીને નિર્ધારિત માપદંડો અનુસાર 'સ્વસ્થ બાલક' અથવા સ્વસ્થ બાળકની ઉજવણી કરો અને તેને ઓળખો.
3. સક્ષમ આંગણવાડીઓને લોકપ્રિય બનાવો: સુધારેલ પોષણ વિતરણ અને પ્રારંભિક બાળપણની સંભાળ અને શિક્ષણના કેન્દ્રો તરીકે અપગ્રેડેડ ઈન્ફ્રાસ્ટ્રક્ચર અને સુવિધાઓ સાથે સક્ષમ આંગણવાડીઓને જાગરૂકતા વધારવા અને લોકપ્રિય બનાવવા ઝુંબેશનું આયોજન કરવામાં આવશે..
મહિલા અને બાળ વિકાસ મંત્રાલય પોષણ પખવાડા દરમિયાન પ્રવૃત્તિઓના સંકલન માટે નોડલ મંત્રાલય હશે. રાજ્ય/યુટીમાં, મહિલા અને બાળ વિકાસ વિભાગ/સમાજ કલ્યાણ વિભાગ પોષણ પખવાડા માટે નોડલ વિભાગ હશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 409